《春经白寒兔》
明代·释今白

数里雷霆喧白昼，一溪风雨洗晴春。千年树下未归梦，万仞峰头欲老身。

流水无心寻杖笠，云霞有影伴閒人。高低曲折山前路，又遣芒鞋入世尘。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。